Ceremoniile de absolvire la universitățile din SUA, organizate printre protestatari. Condiții sporite de securitate
După două săptămâni tumultuoase, în campusurile studențești de prin toată America multe universități au început să organizeze ceremoniile de absolvire pentru anii terminali în condiții de securitate sporită.
Până să ajungă în sălile de festivități, studenții și invitații lor și-au făcut loc printre corturile și baricadele ridicate de protestatarii pro-palestinieni, după care au trecut prin detectoare de metale.
Acesta din urmă este și motivul pentru care unii au decis să boicoteze ceremoniile. La Universitatea Columbia din New York, la cererea conducerii, polițiștii vor patrula prin campus până pe 17 mai.